Անտանաս Դրիլինգա

Անտանաս Դրիլինգա (, 16 մայիսի, 1935, Պիլկիշկյայ, Անիկշայի շրջան), լիտվացի բանաստեղծ, արձակագիր։

Կենսագրություն 
Անտանաս Դրիլինգան ծնվել է 1935 թվականի մայիսի 16-ին Լիտվայի Անիկշայի շրջանի Պիլկիշկայ գյուղում։ 1955—1959 թվականներին սովորել է Վիլնյուսի մանկավարժական ինստիտուտում, որտեղ ուսումնասիրել է լիտվերեն ու լիտվական գրականություն, իսկ 1973 թվականից լրագրություն է սովորել Վիլնյուսի համալսարանում (ավարտել է 1976 թվականին)։ 1958—1962 թվականներին աշխատել է «Կոմյաունիմո տեսա» (, «Կոմերիտական ճշմարտություն») թերթի խմբագրությունում։ Աշխատել է նաև Լիտվայի Կոմունիստական կուսակցությունում (1963—1965)։ Ավելի ուշ աշխատել է «Մոկսլեյվիս» (, «Դպրոցական», 1965—1966) աշակերտական ամսագրի խմբագրությունում, իսկ 1966—1972 թվականներին եղել է «Նեմունաս»]] () երիտասարդական ամսագրի խմբագիր։ Հետագայում եղել է Լիտվայի գրողների միության «Լիտերատուրա իր մյանաս» () շաբաթաթերթի խմբագիր։

1962 թվականից Լիտվայի գրողների միության անդամ է։
1970—1990 թվականներին եղել է Լիտվայի գրողների միության նախագահության անդամ, իսկ 1971—1974 թվականներին՝ Լիտվայի գրողների միության Կաունասի բաժանմունքի քարտուղար։

«Պոեզիայի գարուն» գրական փառատոնի մրցանակի դափնեկիր է (1972)։

Ստեղծագործություն 
Անտանաս Դրիլինգան հեղինակ է բանաստեղծություների ու փոքր պոեմների, վեպերի, ինչպես նաև վավերագրական-ինքնակենսագրական արձակ ստեղծագործությունների («Մոնսենյոր», , 1994), մանկական բանաստեղծությունների (, 1957, հայերեն՝ «Որտեղ է աջը, որտեղ է ձախը», 1957, , 1959)։ Հրատարակել է նոթերի ժողովածու՝ Կաունասյան ինքնագրեր (, 1977)։ Անտանաս Դրիլինգան գրել է կոմպոզիտոր Ալգիմանտաս Բրաժինսկասի «Կրիստիոնաս» (, բեմադրվել է 1985 թվականին) օպերայի լիբրետոն։ Իր վեպերում Անտանաս Դրիլինգան արտացոլում է ժամանակակից մարդկանց առօրյան, ընտանեկան դժվար փոխհարաբերությունները, անհատի փորձերը ինքնահաստատվել հասարակության մեջ և այլն։

Անտանաս Դրիլինգայի բանասստեղծությունները թարգմանվել են ռուսերեն և լույս են տեսել «Ընտրյալ քնարերգություն» (Մոսկվա, 1966) և «Սիրո մենախոսություններ» (Մոսկվա, 1973) գրքրեով։ Անտանաս Դրիլինգայի բանաստեղծություններն ընդգրկված են նաև «Լիտվայի խորհրդային գրականության անթոլոգիայում» (Վիլնյուս, 1980)։

Բանաստեղծությունների ժողովածուներ 
  («Բացում եմ պատուհանը», 1959)
  («Ձեռքեր և բետոն», 1962)
  («Զնգուն գիշերներ», 1965)
  («Ջերմություն», 1968)
  («Մենախոսությունների գիրք», 1971)
  («Տարածական ձգողություն», 1974)
  («Ռիթմերն արթնանում են», 1977)
  («Ծովերի ռոմանսներ», 1980)
  («Սպասում», 1988)
  («Կրակե թռչուն», 1996)

Վեպեր 
  (1980)
  (1982)
  (1985)
  (1993)
  (1995)

Ծանոթագրություններ

Արտաքին հղումներ 
 Drilinga, Antanas

Լիտվացի բանաստեղծներ
Լիտվացի գրողներ
Խորհրդային գրողներ
Վիլնյուսի համալսարանի շրջանավարտներ